Gandia acull el Vé Congrés de CCCO del País Valencià
11 març 2025

## Gandia acull el Vé Congrés de CCCO del País Valencià11 març 2025Última actualització: 11 març 2025

![](../gestion/img/0be5e2108dcc09719b7cde45ef84abbfea8d978378a94c4784143f05b917b0d7.jpg)  
  

L'alcalde de Gandia, **José Manuel Prieto**, ha intervingut aquest matí en l'obertura del Congrés de la Federació de Serveis a la Ciutadania de Comissions Obreres del País Valencià (FSC CCOO PV), que se celebra a l'Hotel Bayren. En el seu discurs, Prieto ha agraït a l'organització l'elecció de Gandia com a seu de la trobada, “_una ciutat que es consolida com a ciutat d’oportunitats a través de congressos com este_”, i ha destacat el compromís de l'Ajuntament amb el diàleg social i el treball conjunt amb els agents sindicals.

El Congrés ha comptat amb l'assistència del secretari general estatal de la Federació de Serveis a la Ciutadania de CCOO, Lucho Palazzo; el secretari general de la Unió Intercomarcal del sindicat CCOO a la Ribera i la Safor, Andrés Bermejo; el secretari d'Organització i Finances de la Federació de Serveis a la Ciutadania de CCOO PV, Rafa Canet; a més de regidors de la corporació municipal i delegats i delegades del sindicat.

Prieto ha subratllat la importància del sindicalisme per a garantir el progrés de les comarques valencianes, destacant el paper de CCOO com un pilar fonamental per a la millora de les condicions laborals. A més, ha posat en valor l'estreta col·laboració entre el sindicat i el Consell Econòmic i Social de Gandia, un espai on es treballen estratègies conjuntes per al desenvolupament econòmic i social de la ciutat, i ha posat en valor “_la necessitat de continuar impulsant acords que permeten avançar cap a una societat més justa i igualitària_”.